《满庭芳·腊雪溶酥》
宋代·李鼐

腊雪溶酥，春冰浮玉，素蟾三五才过。晓来庭户，何事五云多。尽道九天麟坠，将环佩、袅袅鸣珂。风标爽，胸中嵬磊，豪气挽天河。

平生，横诉志，指挥夷虏，平定干戈。看它年功业，还让廉颇。且对江山难老，金樽满、鲸海翻波。歌声转，玉人扶处，拚取醉颜酡。

作者简介：宋宣州宣城人，字仲镇，号懒窝。高宗绍兴初官都昌尉，累迁迪功郎淮西安抚司准备差遣。工词章，与萧之敏唱和。